**Zmluva o poskytovaní služieb č.**

uzavretá podľa ust. § 269 ods. 2 zákona č. 513/1991 Zb. Obchodného zákonníka

v znení neskorších predpisov (ďalej len „zmluva“)

**medzi**

**Objednávateľom:**

Názov: **Slovenská agentúra životného prostredia**Sídlo: Tajovského 28, 975 90 Banská Bystrica   
IČO: 00 626 031

DIČ: 2021125821

IČ DPH: SK 2021125821  
Bankové spojenie: Štátna pokladnica   
IBAN: SK37 8180 0000 0070 0038 9214

SK15 8180 0000 0070 0038 9222

Zastúpený:RNDr. Richard Müller, PhD., generálny riaditeľ

Kontaktná osoba: ............................................................................

(ďalej len ako „objednávateľ“)

**a**

**Poskytovateľom:**

Obchodné meno: ..............................................................

Sídlo: ..............................................................

IČO: ..............................................................

DIČ: ..............................................................

IČ DPH: ..............................................................

Bankové spojenie: ..............................................................

IBAN: ..............................................................

Zastúpený: ..............................................................

Kontaktná osoba: .............................................................

(ďalej len ako „poskytovateľ“)

**Preambula**

Táto zmluva sa uzatvára ako výsledok verejného obstarávania na predmet zákazky s názvom:

**TOZ: 1. Informačných dní – Nakladanie s ťažobným odpadom, 2. Seminára pre širokú verejnosť a 3. Workshopu – Smerom k udržateľnému cestovnému ruchu**

**Článok I.**

**Predmet zmluvy**

1. Predmetom tejto zmluvy je poskytnutie služieb poskytovateľom pre objednávateľa na technicko - organizačné zabezpečenie:

**TOZ: 1. Informačných dní – Nakladanie s ťažobným odpadom, 2. Seminára pre širokú verejnosť a 3. Workshopu – Smerom k udržateľnému cestovnému ruchu**

2. Poskytovateľ je povinný poskytnúť služby v zmysle Prílohy č. 1 tejto zmluvy (Opis predmetu zákazky).

**Článok II.**

**Čas a miesto plnenia**

1. Poskytovateľ je povinný poskytovať služby v termíne uvedenom v zmysle Prílohy č. 1 tejto zmluvy.
2. Služby uvedené v Prílohe č. 1 tejto zmluvy je poskytovateľ povinný poskytnúť v priestoroch podľa miesta konania v zmysle Prílohy č. 1 tejto zmluvy: .....................................................................................
3. Objednávateľ sa zaväzuje nahlásiť poskytovateľovi presný počet zúčastnených osôb v lehote najneskôr 3 pracovné dni pred konaním podujatia, bez toho, aby poskytovateľ objednávateľovi účtoval storno poplatky.

**Článok III.**

**Cena a platobné podmienky**

1. Cena za poskytnutie služieb v zmysle Prílohy č. 1 tejto zmluvy je zmluvnými stranami dohodnutá ako cena najvyššia, a tovo výške .............. EUR bez DPH. Výška 20% DPH je ........... **Celková cena vrátane DPH** je stanovená vo výške................EUR ( slovom.....................). Rozpis cien za jednotlivé služby je uvedený **v prílohe č.2** tejto zmluvy.
2. Objednávateľ je povinný cenu dohodnutú v článku III. ods. 1 tejto zmluvy zaplatiť poskytovateľovi na základe faktúry poskytovateľa doručenej objednávateľovi. Poskytovateľ je oprávnený vystaviť objednávateľovi faktúru za zabezpečenie služieb uvedených v Prílohe č. 1 tejto zmluvy do 15 dní odo dňa ukončenia podujatí v termínoch, v zmysle Prílohy č. 1 tejto zmluvy.
3. V zmysle článku III. ods. 2 tejto zmluvy je poskytovateľ oprávnený fakturovať len objednávateľom skutočne čerpané služby poskytnuté poskytovateľom, t. j. cena dohodnutá v článku III. ods. 1 tejto zmluvy bude znížená na cenu za skutočne poskytnuté služby, ak cena za takto poskytnuté služby nedosahuje cenu dohodnutú v článku III. ods. 1 tejto zmluvy.
4. Objednávateľ neposkytne poskytovateľovi žiadne zálohové platby na poskytnutie služieb uvedených v Prílohe č. 1 tejto zmluvy.
5. Lehota splatnosti faktúry vystavenej poskytovateľom za poskytnutie služieb uvedených v zmysle Prílohy č. 1 tejto zmluvy je stanovená na 30 dní od dátumu jej doručenia objednávateľovi.
6. Poskytovateľ predloží objednávateľovi originály faktúry v troch vyhotoveniach.
7. Faktúra musí mať tieto náležitosti:

* označenie zmluvných strán, obchodné meno, adresu, sídlo, IČO, DIČ,IČ DPH,
* názov a číslo zmluvy,
* názov projektu: Zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie peňažného ústavu a číslo účtu na ktorý sa má platiť, konštantný a variabilný symbol,
* označenie osoby, ktorá faktúru vystavila,
* pečiatku a podpis zodpovedného zástupcu poskytovateľa.

1. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju poskytovateľovi na doplnenie, v tomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok IV.**

**Práva a povinnosti zmluvných strán**

1. Poskytovateľ je povinný poskytnúť služby uvedené v článku I. tejto zmluvy riadne a včas a v rozsahu dohodnutom v tejto zmluve pre počet osôb upresnených objednávateľom v zmysle tejto zmluvy.
2. Poskytovateľ je povinný poskytnúť objednávateľovi všetky relevantné informácie o službách a aktuálnych cenách služieb, ktoré sú predmetom tejto zmluvy.
3. Poskytovateľ je oprávnený fakturovať objednávateľovi len objednávateľom skutočne čerpané služby poskytnuté poskytovateľom, a to v zmysle platobných podmienok dohodnutých v článku III. tejto zmluvy.
4. Objednávateľ je povinný za riadne a včas poskytovateľom poskytnuté služby po doručení faktúry vystavenej a doručenej za podmienok a spôsobom uvedeným v tejto zmluve zaplatiť poskytovateľovi cenu dohodnutú v článku III. ods. 1 tejto zmluvy.
5. Objednávateľ je povinný upresniť poskytovateľovi presný počet osôb, ktoré sa na konkrétnom podujatí vykonávanom v zmysle článku I. tejto zmluvy zúčastnia, a to najneskôr 3 pracovné dni pred jeho plánovaným konaním.

**Článok V.**

**Porušenie platobných podmienok a zmluvná pokuta**

1. Zmluvné strany sa dohodli, že v prípade omeškania objednávateľa s úhradou faktúry za riadne a včas poskytnuté služby uvedené v článku I. ods. 3 písm. c), d) a e) tejto zmluvy, je objednávateľ povinný zaplatiť poskytovateľovi úrok z omeškania za každý aj začatý deň omeškania s platbou splatnej faktúry v zmysle Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
2. V prípade, ak poskytovateľ neposkytne služby uvedené v článku I. tejto zmluvy riadne a včas v požadovanom rozsahu, kvalite a termíne dohodnutých v tejto zmluve, je poskytovateľ povinný zaplatiť objednávateľovi zmluvnú pokutu vo výške 500 EUR za každé jednotlivé porušenie zmluvných povinností poskytovateľom, a to najneskôr do 5 dní odo dňa jej uplatnenia objednávateľom u poskytovateľa.
3. Vznikom povinnosti poskytovateľa zaplatiť zmluvnú pokutu ani jej skutočným zaplatením nie je dotknutý nárok objednávateľa na náhradu škody, ktorá mu vznikla porušením povinnosti poskytovateľa a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava**.**

**Článok VI.**

**Trvanie zmluvy**

1. Táto zmluva sa uzatvára na dobu určitú v zmysle čl. II ods. 1 tejto zmluvy,  pričom jej platnosť trvá najneskôr do splnenia všetkých záväzkov oboch zmluvných strán.

**Článok VII.**

**Skončenie zmluvy**

1. Táto zmluva končí uplynutím doby, na ktorú bola dojednaná a splnením povinností oboch zmluvných strán.
2. Túto zmluvu je možné ukončiť vzájomnou dohodou zmluvných strán. Dohoda musí mať písomnú formu a musí byť podpísaná obidvomi zmluvnými stranami. Zmluva v tomto prípade končí dňom určeným v dohode.
3. Zánikom tejto zmluvy nezaniká právo zmluvných strán na zaplatenie pohľadávok vzniknutých na základe tejto zmluvy, ako ani právo objednávateľa na náhradu škody spôsobenú porušením zmluvnej povinnosti poskytovateľa riadne a včas zabezpečiť služby uvedené v článku I. tejto zmluvy v rozsahu a za podmienok dohodnutých v tejto zmluve.

**Článok VIII.**

**Zodpovednosť za škodu**

1. V prípade porušenia povinnosti vzniknutej na základe tohto záväzkového vzťahu, je zmluvná strana, ktorá porušila svoje povinnosti v zmysle tejto zmluvy povinná nahradiť škodu tým spôsobenú druhej zmluvnej strane, okrem prípadu ak preukáže, že porušenie povinnosti bolo spôsobené okolnosťami vylučujúcimi zodpovednosť.

**Článok IX.**

**Doručovanie**

1. Všetky písomnosti týkajúce sa právnych vzťahov založených medzi zmluvnými stranami touto zmluvou sa doručujú:
   1. poštou,
   2. treťou osobou oprávnenou doručovať zásielky,
   3. osobne.
2. Písomnosti týkajúce sa právnych vzťahov založených medzi zmluvnými stranami touto zmluvou sa doručujú doporučene na adresu zmluvnej strany uvedenú v tejto zmluve. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
3. Ak zmluvná strana neprevezme písomnosť na adrese uvedenej v tejto zmluve, považuje sa písomnosť po troch dňoch od jej vrátenia odosielateľovi za doručenú a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
4. Ak zmluvná strana neprevezme písomnosť na adrese uvedenej v tejto zmluve, je odosielateľ povinný opakovane doručiť písomnosť na adresu zmluvnej strany zapísanú v obchodnom registri alebo inom registri. Pri takomto doručení platí v celom rozsahu ods. 3 tohto článku.
5. Písomnosť doručovaná osobne sa považuje za doručenú dňom, kedy zmluvná strana zásielku

prevzala alebo dňom, kedy odmietla písomnosť prevziať.

**Článok X.**

**Kontrola a audit**

1**.** Poskytovateľ je povinný strpieť výkon kontroly, auditu súvisiaceho s predmetom tejto zmluvy kedykoľvek počas platnosti a účinnosti tejto zmluvy, a to osobami oprávnenými na výkon kontroly/auditu, ktorými sú:

a)            Ministerstvo životného prostredia SR a ním poverené osoby,

b)            Útvar vnútorného auditu Ministerstva životného prostredia SR / Útvar vnútornej kontroly SAŽP a nimi poverené osoby,

c)            Najvyšší kontrolný úrad SR a ním poverené osoby,

d)            Orgán auditu, jeho spolupracujúce orgány (Úrad vládneho auditu a osoby poverené na výkon kontroly/auditu,

e)            Splnomocnení zástupcovia Európskej Komisie a Európskeho dvora audítorov,

f)             Orgán zabezpečujúci ochranu finančných záujmov EÚ,

g)            Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok XI.**

**Záverečné ustanovenia**

1. Zmluvné strany dohodli, ako podmienku platnosti tejto zmluvy, ako aj jej prípadných dodatkov, písomnú formu a dohodu o celom obsahu podpísanú obidvomi zmluvnými stranami.
2. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísanými obidvomi zmluvnými stranami.
3. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená podať návrh na vyriešenie sporu príslušnému súdu Slovenskej republiky.
4. Zmluvné strany sa dohodli, že záväzkové vzťahy založené touto dohodou, ako aj záväzkové vzťahy touto dohodou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.
5. Táto zmluva je vyhotovená v piatich vyhotoveniach, z ktorých objednávateľ obdrží tri vyhotovenia a poskytovateľ dve vyhotovenia.
6. Zmluvné strany týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
7. Zmluva nadobúda platnosť dňom neskoršieho podpisu Zmluvných strán a účinnosť v súlade s § 47a ods. 1 zákona č. 40/1964 Zb. Občiansky zákonník nadobúda kalendárnym dňom nasledujúcim po dni jej zverejnenia Objednávateľom v Centrálnom registri zmlúv vedenom Úradom vlády Slovenskej republiky.

Prílohy: Príloha č. 1 – Opis predmetu zmluvy

Príloha č. 2 – Cenová špecifikácia

Za objednávateľa v Banskej Bystrici

dňa .................

.....................................................

RNDr. Richard Müller, PhD., generálny riaditeľ

Za poskytovateľa v

dňa................

.....................................................

Slovenská agentúra životného prostredia

Príloha č. 1 – Opis predmetu zmluvy

**1.Technicko-organizačné zabezpečenie informačných dní – Nakladanie s ťažobným odpadom**

**Názov predmetu zákazky**

Technicko-organizačné zabezpečenie informačných dní pre prevádzkovateľov úložísk ťažobného odpadu

**Opis predmetu zákazky**

Technicko-organizačné zabezpečenie ubytovacích služieb vrátane dane za ubytovanie, stravovacích služieb, prenájom prednáškových priestorov a oddelených priestorov na občerstvenie, prenájom techniky na prezentáciu a zabezpečenie bezplatného parkovania v súvislosti s realizáciou informačných dní pre prevádzkovateľov úložísk ťažobného odpadu. Informačné dni budú dvojdňové a budú realizované v roku 2019.

**Presná kvalitatívna a kvantitatívna špecifikácia predmetu zákazky**

Termín realizácie školenia: 11.-12.6. 2019

Dĺžka školenia: dva pracovné dni

Miesto realizácie školenia: Banskobystrický kraj

Počet účastníkov: 90 osôb

*Zabezpečenie ubytovacích služieb*

* ubytovanie počas 1 noci pre max. 90 osôb
* ubytovacie zariadenie kategórie hotel minimálne triedy \*\*\*\*
* ubytovanie v 1-lôžkových izbách, resp. obsadenie izby 1 osobou
* vybavenie izieb s vysokorýchlostným pripojením na internet
* možnosť ubytovania sa po 10:00 hod. v 1. deň konania informačných dní
* možnosť uvoľnenia izieb po 14:00 hod. v 2. deň konania informačných dní

*Zabezpečenie stravovacích služieb*

Raňajky:

* 1 x pre max. 90 osôb v 2. deň konania informačných dní
* formou teplého a studeného bufetu vrátane teplých a studených nápojov – káva, čaj (výber z hygienicky balených čajov - ovocný, čierny, zelený, bylinkový), mlieko, džús

Obed:

* 1 x max. 90 osôb v 1. deň konania informačných dní
* 1 x max. 90 osôb v 2. deň konania informačných dní
* výber z dvoch jedál:

Menu I. - polievka, min. 140 g mäsité jedlo (hydinové, bravčové alebo hovädzie), min. 200 g príloha, min. 150 g zeleninový šalát, resp. kompót, 0,33 l nápoj, zákusok

Menu II. - polievka, min. 220 g bezmäsité jedlo (zeleninové) alebo ryba (min. 160 g), min. 200 g príloha alebo múčne jedlo (min. 400 g), min. 150 g zeleninový šalát, resp. kompót, 0,33 l nápoj, zákusok

Večera:

* 1 x pre max. 90 osôb v 1. deň konania informačných dní
* formou teplého a studeného bufetu ponúkajúceho polievku, možnosť výberu z troch teplých hlavných jedál, z toho 2 mäsitých (min. 140 g mäso (hydinové, bravčové alebo hovädzie), min. 200 g príloha) a 1 bezmäsitého (zeleninové, múčne), zeleninových a/alebo ovocných šalátov (min. 150 g), dezertu (zákusok, príp. ovocie, ...) a min. 0,33 l nealkoholického nápoja na osobu

Občerstvenie – coffee break:

* 1 x max. 90 osôb popoludní v 1. deň konania informačných dní
* 1 x max. 90 osôb dopoludnia v 2. deň konania informačných dní
* každé občerstvenie bude pozostávať z 0,5 l/os. minerálnej vody jemne perlivej, 1 ks kávy/čaju/os. (výber z hygienických balených čajov (zelený, čierny, ovocný, bylinkový)), smotany do kávy, hygienicky baleného cukru, 1 ks sladkého pečiva (min. 50 g/os.) a 1 ks slaného pečiva (min. 50 g/os.), potrebný servis (sklenené poháre, sklenené fľaše alebo sklenené džbány na minerálku)

*Prenájom priestorov*

Doba prenájmu:

* 6 hodín v 1. deň konania informačných dní
* 6 hodín v 2. deň konania informačných dní

Kapacita priestorov: min. 90 osôb

Typ a kapacita priestorov:

* konferenčná miestnosť s kapacitou pre min. 90 osôb
* priestor primeranej veľkosti v blízkosti prednáškových miestností na podávanie občerstvenia (coffee break)
* priestor primeranej veľkosti a s vhodným zariadením na zabezpečenie registrácie účastníkov

Usporiadanie konferenčnej miestnosti:

* školské sedenie pre 90 osôb
* predsednícky stôl pre 5 osôb

*Prenájom techniky*

Doba prenájmu:

* 6 hodín v 1. deň konania informačných dní
* 6 hodín v 2. deň konania informačných dní

Špecifikácia techniky:

* technika na prezentáciu a premietanie (notebook, dataprojektor, premietacie plátno)
* technika na ozvučenie vrátane 1 pevného mikrofónu a 2 prenosných mikrofónov)
* vysokorýchlostné pripojenie na internet

**Ďalšie požiadavky a informácie**

* Informačné dni budú začínať registráciou účastníkov v 1. deň a budú končiť obedom v 2. deň konania informačných dní.
* Pod počtom účastníkov sa rozumie celkový maximálny počet účastníkov podujatia vrátane prednášajúcich a programovo-organizačných pracovníkov SAŽP, mimo organizačných pracovníkov dodávateľa služieb.
* Pod cenou ubytovania sa rozumie cena ubytovania vrátane dane za ubytovanie.
* Na každom podujatí sa vyžaduje osobná prítomnosť min. 1 zástupcu/organizačného pracovníka dodávateľa služieb, ktorý bude operatívne zabezpečovať organizačné záležitosti počas podujatia.
* Požaduje sa bezplatné parkovanie pre účastníkov informačných dní v mieste konania informačných dní.
* Požaduje sa servírovanie nápojov do nápojového skla, nie do jednorazových plastových pohárov, a používanie nerezových kávových a čajových lyžičiek. Obstarávateľ výlučne odmieta použitie plastových nádob či iného plastového servisu.
* Verejný obstarávateľ má právo odmietnuť ponúknuté služby (napr. výber hotela a pod. v prípade, ak dodávateľom nie je priamo hotel), ak nezodpovedajú jeho požiadavkám a požiadať o novú, vhodnejšiu ponuku.
* Verejný obstarávateľ si vyhradzuje právo schváliť menu na celé podujatie pred začiatkom podujatia po potvrdení miesta a termínu konania podujatia.
* Verejný obstarávateľ písomnou formou nahlási presný termín konania informačných dní najneskôr 1 mesiac vopred a skutočný počet účastníkov 3 dni pred konaním informačných dní bez toho, aby poskytovateľ služieb účtoval storno poplatky.
* Dodávateľ služieb bude fakturovať len skutočne čerpané služby v maximálnom rozsahu, ktorý upravuje zmluva.

**2.Technicko-organizačné zabezpečenie seminára pre širokú verejnosť**

**Názov predmetu zákazky**

SEMINÁR PRE ŠIROKÚ ODBORNÚ VEREJNOSŤ

**Opis predmetu zákazky**

SEMINÁR O ENVIRONMENTÁLNYCH ZÁŤAŽIACH so zameraním na problematiku EZ, ISEZ, ostatných IS verejnej správy, otázky analýzy rizika znečisteného územia, zmeny v právnej oblasti EZ či aktuálne projekty v oblasti EZ podporené v rámci OP KŽP. Táto informačná aktivita je určená pre štátnu správu a miestnu a regionálnu územnú samosprávu, akademickú a odbornú verejnosť, odborne spôsobilé osoby a držiteľov EZ.

**Presná kvalitatívna a kvantitatívna špecifikácia predmetu zákazky**

*Predpokladaný termín konania*: 31. máj 2019

*Predpokladané miesto konania*: Cikkerova sieň v historickej budove Radnice, Nám. SNP 1, Banská Bystrica (zabezpečí objednávateľ)

*Predpokladaný počet účastníkov*: 100

* Súčasťou zabezpečenia seminára je aj personálne zabezpečenie servisu počas stravovacích služieb v zodpovedajúcom počte a časovom rozsahu.

POŽIADAVKY NA 1 PODUJATIE (1 deň)

Zabezpečenie stravovacích služieb

OBED

* 1 × pre cca 100 osôb v deň podujatia.
* Obedové menu formou teplého bufetu sa podáva v budove v mieste konania seminára vo vyhradených priestoroch, odporúča sa výber minimálne z 2 polievok a troch hlavných jedál, z toho sú 2 mäsité a jedno bezmäsité (múčne, zeleninové, ryba) vrátane príloh, ovocných/zeleninových šalátov a dezertu (zákusok, ovocie) + 0,33 l nealkoholický nápoj na osobu.
* Súhrnná gramáž mäsa v surovom stave je minimálne 150 g/osoba.

OBČERSTVENIE (coffee break)

* 2 × počas dňa pre cca 100 osôb – 1 × dopoludnia, 1 × popoludní v súlade s odborným programom seminára – spolu pre cca 200 osôb, prvé občerstvenie dopoludnia bude k dispozícii pred a počas registrácie účastníkov seminára v určenom priestore.
* Menu: Káva – presso alebo ekvivalent, smotana do kávy, hygienicky balený cukor ku káve aj k čaju, porciovaný med, čaj (výber z balených porciovaných čajov – mix čajov: zelený, ovocný, čierny, bylinkový), horúca voda, porcie citrónu k čaju, minerálka 2 ks/osoba: jemne perlivá – cca 1 × 100 ks po 0,33 l, minerálka perlivá – cca 1 × 100 ks po 0,33 l, voda s citrónom v džbánoch podľa potreby, čerstvé slané a/alebo sladké pečivo (kanapky, koláčiky, ...), ovocie a pod. Minerálka musí byť v sklených fľašiach, ktoré sa budú sa otvárať postupne podľa potreby.

*Prenájom priestorov*

* prednášková miestnosť s kapacitou minimálne 100 miest vrátane prezentačnej techniky je už rezervovaná a ide na náklady objendávateľa – Cikkerova sieň v historickej budove Radnice, Nám. SNP 1, Banská Bystrica Aktivita sa koná v rámci festivalu ENVIRIOFILM/EKOTOPFILM 2019.

*Prenájom prezentačnej a didaktickej techniky*

* prednášková miestnosť s kapacitou minimálne 100 miest vrátane prezentačnej techniky je už rezervovaná a ide na náklady objendávateľa – Cikkerova sieň v historickej budove Radnice, Nám. SNP 1, Banská Bystrica Aktivita sa koná v rámci festivalu ENVIRIOFILM/EKOTOPFILM 2019.

**Ďalšie požiadavky a informácie**

* Miesto a termín konania tohto podujatia zodpovedá miestu a termínu konania sprievodných podujatí festivalu ENVIRIOFILM/EKOTOPFILM 2019 v Banskej Bystrici. Finálna verzia odborného programu seminára bude súčasťou zmluvy,
* Objednávateľ má právo odmietnuť ponúknuté služby (napr. výber reštaurácie a pod.), ak nezodpovedajú jeho požiadavkám a charakteru podujatia a požiadať o novú vhodnejšiu ponuku,
* Pod počtom účastníkov podujatia sa rozumie celkový počet návštevníkov podujatia vrátane prednášajúcich lektorov a programovo-organizačných pracovníkov SAŽP, mimo organizačných pracovníkov dodávateľa služieb,
* Na každom podujatí sa vyžaduje osobná prítomnosť min. 1 zástupcu/organizačného pracovníka dodávateľa služieb, ktorý bude operatívne zabezpečovať organizačné záležitosti a servis počas podujatia. Komunikácia s prípadným subdodávateľom dodávateľa služieb je súčasťou jeho zmluvných povinností,
* Objednávateľ spresní predpokladaný počet účastníkov – prihlásených osôb na zabezpečenie služieb najskôr 3 dni, najneskôr 24 hodín pred konaním podujatia bez toho, aby dodávateľ služieb účtoval storno poplatky,
* Objednávateľ si vyhradzuje právo na zmenu programu (obsahovú či časovú a pod.) z objektívnych dôvodov. V prípade takýchto okolností je objednávateľ oprávnený operatívne presunúť jednotlivé služby podľa potreby pri zachovaní celkovej objednanej dodávky služieb čo do počtu a kvality v rámci zmluvne dohodnutého finančného rámca konkrétneho podujatia. Ide najmä o presun počtov porcií medzi jednotlivými stravovacími službami. Čas podávania stravy sa prispôsobí reálnemu priebehu odborného programu podujatia.
* Dodávateľ služieb bude fakturovať len skutočne čerpané služby, ich maximálny rozsah upravuje zmluva,
* Nároky zo strany dodávateľa na finančné plnenie nad rámec zmluvy nebudú objednávateľom uznané – služby poskytnuté počas podujatia a dodatočne pri fakturácii vyhodnotené dodávateľom ako nadštandardné nad rozsah zmluvy bude znášať voči tretej strane výlučne dodávateľ služieb,
* Menu na celé podujatie sa rámcovo schváli ešte pred podujatím po potvrdení miesta a termínu konania podujatia písomnou objednávkou, menu musí rešpektovať požiadavku na prípadné diétne obmedzenia účastníkov (vegetariánska, bezlepková strava a pod.), čo sa spresní najneskôr do 24 hod. pred začiatkom podujatia,
* Minerálky sa počas prestávok (coffee break) podávajú v sklenených fľašiach neotvorené, otvárať sa budú podľa potreby,
* Nápoje a jedlá sa budú servírovať do skla a porcelánu, nie do jednorazových plastových pohárov a tanierov,
* Odborný program podujatia pripravuje objednávateľ a jeho schválená finálna verzia bude prílohou zmluvy,

|  |
| --- |
| **3. Technicko-organizačné zabezpečenie workshopu – Smerom k udržateľnému cestovnému ruchu** |

**Názov predmetu zákazky**

Názov workshopu: Smerom k udržateľnému cestovnému ruchu.

**Opis predmetu zákazky**

Technicko-organizačné zabezpečenie (priestory, cateringové služby) 1-dňového odborného workshopu.

*Termín:* 28. máj 2019, Bratislava

**Presná kvalitatívna a kvantitatívna špecifikácia predmetu zákazky**

1-dňový odborný workshop pre 65 účastníkov (vrátane organizačného tímu) v Bratislave.

*Prenájom priestorov*

* Hlavná prednášková miestnosť s kapacitou min. 70 miest, vybavená stoličkami a stolmi na písanie (školské sedenie), predsednícky stôl pre 4 až 6 osôb. Prenájom priestorov približne v čase od 8:30 hod. do 17.30 hod.
* Zabezpečenie prístupu na toaletu (dámska, pánska) v blízkosti prednáškovej miestnosti.
* Priestor na coffee break – primeraný veľkosťou pre 65 osôb, v blízkosti prednáškovej miestnosti.
* Priestor a plochy na plagátovú a pultovú prezentáciu – panely alebo stojany s panelmi pre cca 2 plagáty (70 cm x 100 cm), cca 8-10 roll-upov (100 cm x 200 cm), 1-2 pulty na tlačoviny a reklamné predmety. (plagáty, roll-upy, tlačoviny a reklamné predmety zabezpečí verejný obstarávateľ vrátane účastníkov workshopu).

*Zabezpečenie stravovacích služieb*

* OBČERSTVENIE počas workshopu (coffee break): 2x pre cca 65 osôb (1x dopoludnia, 1x popoludní). Pre jeden coffee break: káva podávaná v termoskách, smotana do kávy (iná alternatíva ako kusová – v skle), horúca voda v termoskách, porciovaný čaj (čierny, zelený, ovocný), cukor podávaný v dávkovačoch, jemne perlivá minerálka v objeme 0,33l/osoba/jeden coffee break v sklenených vratných fľašiach, sladené nápoje v objeme 0,33l/osoba/coffee break v sklenených vratných fľašiach - 2 druhy (1 druh-30 ks, 2 druh-35 ks). Fľaše neotvorené, otváranie podľa potreby. Čerstvé sladké pečivo 2ks/osoba/coffee break a slané pečivo 2ks/osoba/coffee break, min. 50 g každý druh (kanapky, koláčiky, pagáčiky...).
* OBED v deň konania workshopu pre cca 65 osôb, menu: teplá polievka (0,3 l/os.), jednotné mäsové menu (hmotnosť mäsa v surovom stave 140g/os.) vrátane prílohy (min. 150 g/os.), dezert, káva, džbán s vodou a citrónom.

*Prenájom prezentačnej a didaktickej techniky*

* vrátane inštalácie, sprevádzkovania, technického dozoru a servisu
* 1 ks dataprojektor, 1 ks notebook, 1 ks premietacie plátno – za účelom premietania prezentácií.
* Ozvučenie prednáškovej miestnosti a 2 prenosné mikrofóny.
* Vysokorýchlostné pripojenie na internet dostupné v prednáškovej miestnosti.

**Ďalšie požiadavky a informácie**

* 1 bezplatné parkovacie miesto pre organizátorov odborného workshopu,
* verejný obstarávateľ nahlási skutočný počet osôb – účastníkov odborného workshopu najneskôr 2 dni pred konaním workshopu bez toho, aby poskytovateľ služieb účtoval storno poplatky,
* v celom zariadení možnosť bezplatného vysokorýchlostného pripojenia na internet,
* verejný obstarávateľ požaduje sklenené poháre, šálky, nerezové lyžičky na kávu a čaj, servítky,
* priestor pre odkladanie kabátov,
* zabezpečenie inštalácie informačného systému podujatia (program, plagáty, navigačné tabuľky) v priestoroch konania podujatia zo strany poskytovateľa služieb,
* v prípade potreby bezplatná tlač a kopírovanie potrebných materiálov pre účastníkov a organizátorov podujatia,
* dobré dopravné spojenie do miesta realizácie odborného workshopu (autobus, vlak, MHD),
* verejný obstarávateľ požaduje, aby mu bola umožnená úprava priestorov a inštalácia posterov, roll-upov a pultov v popoludňajších hodinách v deň pred konaním workshopu,
* menu podávané počas obeda bude dohodnuté 2 dni pred uskutočnením odborného workshopu a bude odsúhlasené oboma stranami,
* čas podávania objednaných stravovacích služieb bude spresnený najneskôr 2 dni pred konaním workshopu
* dodávateľ služieb bude fakturovať len skutočne čerpané služby v maximálnom rozsahu, ktorý upravuje zmluva
* počas konania workshopu sa vyžaduje osobná prítomnosť min. 1 organizačného pracovníka – zástupcu poskytovateľa služieb, ktorý bude operatívne zabezpečovať organizačné záležitosti,
* objednávateľ si vyhradzuje právo na zmenu programu (obsahovú a časovú). V prípade takýchto okolností je objednávateľ oprávnený operatívne presunúť jednotlivé služby podľa potreby pri zachovaní celkovej objednanej dodávky služieb, čo do počtu a kvality v rámci zmluvne dohodnutého finančného rámca.
* podmienkou uskutočnenia odborného workshopu je potvrdenie účasti min. 30 účastníkov
* stravovacie služby ako aj priestory na realizáciu workshopu a ostatné požiadavky sa budú realizovať v rámci jedného zariadenia (budovy)

Príloha č. 2 Cenová špecifikácia

***1.Technicko-organizačné zabezpečenie informačných dní – Nakladanie s ťažobným odpadom***

**Návrh na plnenie kritéria**

|  |
| --- |
| **Technicko-organizačné zabezpečenie informačných dní – Nakladanie s ťažobným odpadom**  **Termín konania: 11.-12.6. 2019**  **Lokalita: Banskobystrický kraj** |

|  |  |  |  |  |  |
| --- | --- | --- | --- | --- | --- |
| **Druh služby** | **Predpokladaný počet osôb spolu za požadované dni** | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Zabezpečenie ubytovacích služieb - ubytovanie počas 1 noci pre max. 90 osôb | 90 |  |  |  |  |
| Raňajky – 2.deň | 90 |  |  |  |  |
| Obed – 1 deň. | 90 |  |  |  |  |
| Obed – 2.deň | 90 |  |  |  |  |
| Večera – 1.deň | 90 |  |  |  |  |
| Občerstvenie (coffee break) – popoludni 1.deň | 90 |  |  |  |  |
| Občerstvenie (coffee break) – dopoludnia 2.deň | 90 |  |  |  |  |
| **Druh služby** | **Predpokladaný počet osôb spolu za požadované dni** | **-** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Prenájom priestorov – 1. deň 6 hod. | 90 |  |  |  |  |
| Prenájom priestorov – 2. deň 6 hod. | 90 |  |  |  |  |
| Prenájom techniky – 1.deň 6 hod. | **-** |  |  |  |  |
| Prenájom techniky – 2.deň 6 hod. | **-** |  |  |  |  |
| Organizačné zabezpečenie | **-** |  |  |  |  |
| **Celková cena v EUR** | | |  |  |  |

(ceny požadujeme zaokrúhliť na dve desatinné miesta)

***Cena musí zahŕňať všetky potrebné nákladové položky pre uskutočnenie predmetu zákazky vrátane dane z ubytovania.***

***2.Technicko-organizačné zabezpečenie seminára pre širokú verejnosť***

***Návrh na plnenie kritéria***

|  |
| --- |
| **Technicko-organizačné zabezpečenie seminára pre širokú verejnosť**  **Termín konania: 31.5.2019**  **Lokalita: Banská Bystrica** |

|  |  |  |  |  |  |
| --- | --- | --- | --- | --- | --- |
| **Druh služby** | **Predpokladaný počet osôb spolu za požadované dni** | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Obed | 100 |  |  |  |  |
| Občerstvenie (coffee break) - dopoludnia | 100 |  |  |  |  |
| Občerstvenie (coffee break) - popoludní | 100 |  |  |  |  |
| Organizačné zabezpečenie | - |  |  |  |  |

|  |  |  |  |
| --- | --- | --- | --- |
| **Celková cena v EUR** |  |  |  |

***3.* Technicko-organizačné zabezpečenie workshopu – Smerom k udržateľnému cestovnému ruchu**

**Návrh na plnenie kritéria**

|  |  |  |  |  |  |
| --- | --- | --- | --- | --- | --- |
| **Technicko-organizačné zabezpečenie workshopu – Smerom k udržateľnému cestovnému ruchu**  **Termín konania: 28.05.2019**  **Miesto konania: Bratislava** | | | | | |
| **Druh služby** | **Predpokladaný počet osôb** | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Občerstvenie – coffee break dopoludnia | 65 |  |  |  |  |
| Občerstvenie – coffee break popoludní | 65 |  |  |  |  |
| Obed | 65 |  |  |  |  |
| **Druh služby** | **Predpokladaný počet osôb** | **Cena bez DPH na 1 osobu v EUR** | **Cena bez DPH v EUR za položku (predpokladaný počet)** | **Výška DPH v EUR** | **Cena s DPH za položku v EUR (predpokladaný počet)** |
| Prenájom prezentačnej a didaktickej techniky podľa špecifikácie v opise predmetu zákazky | - | **-** |  |  |  |
| Prenájom priestorov na 1 deň – podľa špecifikácie v opise predmetu zákazky | 70 | **-** |  |  |  |
| **Celková cena v €** | | |  |  |  |

SUMÁR

|  |  |  |  |
| --- | --- | --- | --- |
| **Podujatie** | **Cena celkom bez DPH** | **DPH** | **Cena celkom s DPH** |
| **1.Technicko-organizačné zabezpečenie informačných dní – Nakladanie s ťažobným odpadom** |  |  |  |
| **2.Technicko-organizačné zabezpečenie seminára pre širokú verejnosť** |  |  |  |
| **3. Technicko-organizačné zabezpečenie workshopu – Smerom k udržateľnému cestovnému ruchu** |  |  |  |
| **Celková cena v EUR** |  |  |  |

Miesto: ................................... Štatutárny orgán (konateľ):

Dátum: ................................

.......................................................

pečiatka a  podpis oprávnenej osoby konať za ucházdača